jkorsvik/nowiki_second_scrape_merged huggingface dataset:
Lettlestbok

Lettlestbok, også kalt lettlesbok, er ei bok som er lett å lese. Teksten i lettlestbøker er oftest utformet slik at setningene er korte, ordvalget ikke for vanskelig og samlet tekstlengde er mye kortere enn i andre bøker. Lettlestbøkene har som regel et tydelig skriftbilde og ofte illustrasjoner som underbygger teksten og letter leseforståelsen. Selve innholdet, det vil si handlinga og budskapet, kan også være enklere enn ellers. 
Lettlestbøker kan være nyskrevne bøker eller redigerte versjoner av vanlige romaner der teksten er forkortet og forenklet. Lettlestbøker utgis på de fleste språk og er ofte beregnet på barn som lærer å lese eller voksne med dysleksi eller et annet morsmål.


== Kjennetegn og typer ==
Lettlestbøker kan være svært forskjellige i innhold og form, det kan være både skjønnlitteratur og faktabøker, og graden av lettlesthet kan variere stort. Lettlestbøker forekommer særlig som barne- og ungdomsbøker og brukes aktivt som pedagogiske hjelpemidler i den grunnleggende lese- og skriveopplæringa eller i undervisninga av fremmedspråk. Det utgis også en mengde lettlestbøker for ungdom og voksne med spesielle behov. Bøkene kan være tilrettelagt for uvante lesere, det vil si folk med lite lesetrening, for innvandrergrupper og fremmedspråklige eller for folk med dysleksi, konsentrasjonsvansker eller ulike typer funksjonshemninger.
Førsteamanuensis og leseforsker Ingolv Austad ved Senter for leseforskning i Stavanger peker på tre begreper for å vurdere lettlestbøker:

Leselighet – om tekst som er visuelt lett tilgjengelig
Leseverdighet – om bøker som vekker leserens interesse og motivasjon
Lesbarhet – som har med språklige forhold i teksten å gjøre


== Lettlestserier i Norge ==
Lettlest som tilretteleggingsform har i Norge eksistert siden 1950-tallet. Det Norske Samlaget startet allerede i 1973 med den lettleste Sirius-serien. I dag har mange bokforlag egne serier med lettlestbøker beregnet for barn. Damm forlags Leseløve-serie har blitt en særlig stor kommersiell suksess. Disse bøkene er ofte korte, og de samme figurene går igjen i flere bøker. Populære titler innen lettlestbøker for barn er for eksempel 
Arne Svingens bokserie om Hubert. 


== Tilrettelagt litteratur ==
Siden 2002 støtter den norske, statsstøttede organisasjonen Leser søker bok utgivelsen av tilrettelagt litteratur etter spesielt utarbeidede kriterier. For å gjøre bøker mer tilgjengelige, kan en tilrettelegge tekst, bilde og formgiving. Tilrettelagt litteratur er tilpasset folk som har vansker med å lese vanlig tekst. 
Leser søker bok deler tilgjengelige bøker i følgende hovedkategorier: 

Litt å lese – bøker med grafisk oppsett, setningsstruktur og ordvalg som gjør dem mer tilgjengelige
Enkelt innhold
Lydbøker
Punktskrift og følebilder
Storskrift
Tegnspråk og NMT
Bliss og piktogram, to typer symbolspråk


== Se også ==
Tilrettelagt litteratur
Lesing
Leser søker bok
Lydbok


== Eksterne lenker ==
Ingeborg Westerheim: Om lettlesbøker og leseglede
Inger Østenstad: Lettlesbøker til besvær
Kritikeren Guri Fjeldberg om lettlestbøker for voksne
Leser søker boks håndbok om tilrettelagt litteratur
Gan forlag om lettlestbøker
Francisco Antonio de Echávarri

Francisco Antonio de Echávarri var en spansk offiser. Han var president i Mexico bys audiencia da visekonge Agustín de Ahumada y Villalón døde. Echávarri hadde posisjon som visekonge frem til Francisco Cajigal ankom fra Cuba. Echávarris periode som visekonge av Ny-Spania varte fra den 5. februar til den 28. april 1760.
Havmusfamilien

Havmusfamilien (Chimaeridae) er en gruppe helhodefisker som omfatter 26 arter. 
Alle artene har en pigg foran første ryggfinne. Denne står i forbindelse med en giftkjertel. De har også ytre gjellelokk til forskjell fra andre bruskfisker. Kroppen er konisk og ender i en piskeformet hale. De aller fleste artene lever på dypt vann.


== Arter som finnes i Norge ==
Havmus


== Delgrupper ==
Chimaera
Cubansk havmus (Chimaera cubana)
Chimaera jordani
Chimaera lignaria
Havmus, (Chimaera monstrosa)
Chimaera owstoni
Sølvhavmus, (Chimaera phantasma)
Chimaera phantera
Hydrolagus
Småøyet havmus, (Hydrolagus affinis)
Afrikansk havmus, (Hydrolagus africanus)
Hydrolagus alberti
Hydrolagus barbouri
Hydrolagus bemisi
Hydrolagus colliei
Filippinsk havmus, (Hydrolagus deani)
Hydrolagus eidolon
Hydrolagus lemures
Hydrolagus macrophthalmus
Hydrolagus media
Blåvinget havmus, (Hydrolagus mirabilis)
Hydrolagus mitsukurii
Hydrolagus novaezealandiae
Hydrolagus ogilbyi
Hydrolagus pallidus
Lilla havmus, (Hydrolagus purpurescens)
Hydrolagus trolli
Hydrolagus waitei


== Eksterne lenker ==
(en) Havmusfamilien – oversikt og omtale av artene i WORMS-databasen 
(en) Havmusfamilien i Encyclopedia of Life 
(en) Havmusfamilien i Global Biodiversity Information Facility 
(no) Havmusfamilien hos Artsdatabanken 
(sv) Havmusfamilien hos Dyntaxa 
(en) Havmusfamilien hos Fossilworks 
(en) Havmusfamilien hos ITIS 
(en) Havmusfamilien hos NCBI 
(en) Kategori:Chimaeridae – bilder, video eller lyd på Wikimedia Commons 
Chimaeridae – detaljert informasjon på Wikispecies 
(en) Family Chimaeridae - Shortnose chimaeras or ratfishes - FishBase
Catalogue of Life:2007 Annual Checklist:Family Chimaeridae
ITIS Standard Report Page: Chimaeridae
Parry O’Brien

William Patrick «Parry» O'Brien (født 28. januar 1932 i Santa Monica i California, død 21. april 2007) var en amerikansk kulestøter. Han deltok fire ganger i OL, og vant to gullmedaljer (1952, 1956) og en sølvmedalje (1960). I sitt siste OL i 1964 kom han på fjerdeplass.
Tidlig i 1950-årene utviklet O'Brien en ny kulestøtmetode. Han stilte seg med ryggen mot kastretningen, roterte 180 grader og brukte rotasjonen til å gi kulen større fart fremover. Ved hjelp av denne metoden satte han 17 verdensrekorder. Han var den første som kastet lengre enn 60 fot (18,30 m), og vant 116 konkurranser på rad. Under OL 1964 i Tokyo var han flaggbærer for den amerikanske troppen.
Han vant gull i kulestøt under de Panamerikanske leker 1959 i Chicago.
O'Brien døde mens han deltok i en svømmekonkurranse i en alder av 75 år.


== OL-medaljer ==
1952  Helsingfors -  Gull i friidrett, kulestøt  USA
1956  Melbourne -  Gull i friidrett, kulestøt  USA
1960  Roma -  Sølv i friidrett, kulestøt  USA


== Referanser ==


== Eksterne lenker ==
(de) Parry O'Brien – Munzinger Sportsarchiv 
(en) Parry O'Brien – Olympics.com 
(en) Parry O'Brien – Olympic.org 
(en) Parry O'Brien – Olympedia 
(en) Parry O'Brien – Sports-Reference (OL-resultater – arkivert) 
(en) Parry O'Brien – World Athletics 
(en) Parry O'Brien – National Track & Field Hall of Fame 
(en) Parry O'Brien – Track and Field Statistics
Agustín de Ahumada y Villalón

Agustín de Ahumada y Villalón, marqués de las Amarillas (født ca. 1715, død 5. februar 1760) var en spansk militæroffiser. Han var visekonge av Ny-Spania fra den 10. november 1755 til den 5. februar 1760.
Elfin Lea

Elfin Lea (født 17. september 1945) er en norsk politiker (H). Han var ordfører i Klepp kommune 1999–2011, og ble ved valgene i 2003 og 2007 gjenvalgt gjennom direkte ordførervalg. Lea var avdelingssjef ved Rogaland fylkesskattekontor før han ble ordfører.
I 2011 ble han tildelt Kongens fortjenstmedalje i sølv.


== Referanser ==
Juan Francisco de Güemes y Horcasitas

Juan Francisco de Güemes y Horcasitas, greve av Revillagigedo (født 16. mai 1681, død 17. november 1766) var en spansk general. Han var visekonge av Ny-Spania fra den 9. juli 1746 til den 9. november 1755.


== Referanser ==
Pedro Cebrián y Agustín

Pedro Cebrián y Agustín, conde de Fuenclara (født 30. april 1687, død 22. august 1752) var en spansk diplomat. Han var visekonge av Ny-Spania fra den 3. november 1742 til den 8. juli 1746.


== Referanser ==
Ensiferum

Ensiferum (latin: ensĭfĕrum (sverdbærer)) er et folk / viking metal-band fra Helsingfors, Finland. 
Bandet ble stiftet i 1995 av Markus Toivonen (gitar), Sauli Savolainen (bass) og Kimmo Miettinen (trommer). Året etter ble Jari Mäenpää tatt med i bandet som sanger og andre-gitarist, men forlot bandet i 2004 for å fortsette på sitt sideprosjekt i Wintersun. 


== Diskografi ==
AlbumEnsiferum (2001)
Iron (2004)
1997-1999 (2005)
Victory Songs (2007)
From Afar  (2009)
Unsung Heroes (2012)
One Man Army (2015)
Two Paths (2017)
Thalassic (2020)EP-erDragonheads (2006)Singler«Tale of Revenge» (2004)
«One More Magic Potion» (2007)DemoerDemo (1997)
Demo II (1999)
Hero in a Dream (1999)DVD-er10th Anniversary Live (2006)


== Eksterne lenker ==
(en) Offisielt nettsted 
(en) Ensiferum – kategori av bilder, video eller lyd på Commons 
(en) Ensiferum – galleri av bilder, video eller lyd på Commons 
(en) Ensiferum på Apple Music 
(en) Ensiferum på Discogs 
(en) Ensiferum på MusicBrainz 
(en) Ensiferum på Encyclopaedia Metallum 
(en) Ensiferum på Spotify 
(en) Ensiferum på Songkick 
(en) Ensiferum på Last.fm 
(en) Ensiferum på AllMusic
Petri Lindroos

Petri «Pete» Lindroos er gitarist/vokalist for det melodiske death metal-bandet Norther og for Nordic folk metal-bandet Ensiferum.


== Diskografi ==


=== Med Norther ===
No Way Back (2007) – EP
Till Death Unites Us (2006) – CD
Scream (2006) – CD Single
Solution 7 EP (2005) – Mini CD
Spreading Death (2004) – DVD Single
Death Unlimited (2004) – CD
Spreading Death (2004) – CD Single
Mirror of Madness (2003) – CD
Unleash Hell (2003) – CD Single
Dreams of Endless War (2002) – CD
Released(2002) – CD Single


=== Med Ensiferum ===
From Afar CD (2009)
Victory Songs CD (2007)
One More Magic Potion CD Single (2007)
Dragonheads EP (2006)


== Eksterne lenker ==
Offisielt nettsted 
(en) Petri Lindroos – kategori av bilder, video eller lyd på Commons 
(en) Petri Lindroos på Internet Movie Database 
(en) Petri Lindroos på Discogs 
(en) Petri Lindroos på MusicBrainz 
(en) Petri Lindroos på Encyclopaedia Metallum 
(en) Petri Lindroos på AllMusic
Pedro Malo de Villavicencio

Don Pedro Malo de Villavicencio (også kjent under Pedro de Malo de Villaviencio; født 1673) var med i Royal Audiencia i Mexico by. Han var president av Audiencia da visekonge Pedro de Castro y Figueroa døde den 22. august 1741. Villavicencio overtok som visekonge av Ny-Spania og forble i stillingen frem til den 30. april 1742.
Pedro de Castro y Figueroa

Don Pedro de Castro y Figueroa, duque de la Conquista y marqués de Gracia Real (født ca. 1685, død 22. august 1741) var en spansk militæroffiser. Han var visekonge av Ny-Spania fra den 17. august 1740 til den 22. august 1741.


== Referanser ==
Jostein Eiane

Jostein Eiane (født 24. september 1968) var ordfører i Rennesøy kommune fra 1999 til 2007 Han representerte Kristelig Folkeparti. I 2011 kom han tilbake i kommuneledelsen, denne gang som varaordfører.Eiane har vært lærer og forsøksringleder. Han har i en periode vært leder i Ryfylke Friluftsråd.


== Referanser ==
Juan Antonio de Vizarrón y Eguiarreta

Juan Antonio de Vizarrón y Eguiarreta (død 25. januar 1747) var erkebiskop av Mexico fra den 21. mars 1731 til den 25. januar 1747 og visekonge av Ny-Spania fra den 17. mars 1734 til den 17. august 1740.


== Episkopalgenealogi ==
Hans episkopalgenealogi er:

Kardinal Guillaume d'Estouteville (1403-1483)
Pave Sixtus IV (1414-1484) *bispeviet 1471
Pave Julius II (1443-1513) *1481
Kardinal Raffaele Sansoni Riario (1461-1521) *1504
Pave Leo X (1475-1521) *1513
Pave Klemens VII (1478-1534) *1517
Kardinal Alessandro Farnese (1468-1549) *1519
Kardinal Francesco Pisani (1494-1570) *1527
Kardinal Alfonso Gesualdo di Conza (Gonza) (1540-1603) *1564
Pave Klemens VIII (1536-1605) *1592
Kardinal Pietro Aldobrandini (1571-1621) *1604
Biskop Laudivio Zacchia (1565-1537) *1605
Kardinal Antonio (Marcello) Barberini (sr.) (1569-1646) *1625
Kardinal Marcantonio Franciotti (1592-1666) *1637
Kardinal Giambattista Spada (1597-1675) *1643
Kardinal Carlo Pio di Savoia (1622-1689) *1655
Erkebiskop Jaime de Palafox y Cardona (1642-1701) *1677
Kardinal Luis Manuel Fernández de Portocarrero-Bocanegra y Moscoso-Osorio (1635-1709) *1678
Patriark Pedro Portocarrero y Guzmán (1640-1705) *1691
Biskop Silvestre García Escalona (1647-1729) *1702
Biskop Juan Antonio de Lardizabal y Elorza (1680-1733) *1722
Kardinal  Juan Antonio de Vizarrón y Eguiarreta (1682-1747) *1731


== Referanser ==
Charles Itandje

Charles-Hubert Itandje (født 2. november 1982 i Bobigny) er en fransk fotballspiller som spiller som målvakt for den tyrkiske klubben Çaykur Rizespor. Han er beryktet for sine danser under straffespark.
Hans foreldre er begge fra Kamerun. Lagkaptein på Kamerun, Rigobert Song, sa en gang om Itandje under et intervju med Canal Plus: The man's got rhythm.


== Klubbfotball ==


=== RC Lens ===
Itandje fikk i sesongen 2006/2007 tøff konkurranse om keeperplassen i RC Lens av kroaten Vedran Runje, og det var en av årsakene til at Itandje ville bort, sammen med at Itandje kun hadde et år igjen av kontrakten sin. I tillegg har RC Lens Ronan Crom i bakhånd.


=== Liverpool FC ===
Han signerte en 4-årskontrankt.  for Liverpool FC 9. august 2007, som en erstatning for Scott Carson som ble lånt ut i en sesong til Aston Villa, for å sikre seg landslagsplass. Liverpool skal ha betalt ca. £2 millioner for franskmannen. Overgangen kom etter han var linket til Merseyside-laget og andre storlag som Real Betis og Lyon.
Under 20-års markeringen for Hillsborough-tragedien på Anfield den 15. april 2009, ble Itandje fanget inn av tv-kameraer mens han gjorde ablegøyer og tullet med lagkameraten Damien Plessis, som raskt førte til avisskriverier om at han var ferdig i Merseyside-klubben, og at han kom til å bli solgt raskt. Klubben reagerte etterhvert med å suspendere han i to uker, og han kom selv med en uforbeholden unnskyldning, og ba om å få møte familiene.


== Trivia ==
Itandje holdt på å signere for Liverpool allerede i 2001, men hadde da akkurat signert for franske RC Lens og Liverpool signerte franske Patrice Luzi i stedet.Itandje er dermed nok en spiller som kommer til Liverpool FC, etter å ha spilt for RC Lens. Han etterfølger spillere som El Hadji Diouf, Vladimír Šmicer, Rigobert Song, Grégory Vignal og Djimi Traoré.


== Referanser ==


== Eksterne lenker ==
(en) Charles Itandje – FIFA 
(fr) Charles Itandje – LÉquipe 
(en) Charles Itandje – Transfermarkt 
(en) Charles Itandje – national-football-teams.com 
(en) Charles Itandje – WorldFootball.net 
(en) Charles Itandje – Soccerbase.com 
(en) Charles Itandje – FootballDatabase.eu 
(en) Charles Itandje – Soccerway 
(en) Charles Itandje – PlaymakerStats.com 
(tr) Charles Itandje – Mackolik.com 
Itandje's profile on Sitercl.Com
Liverpool wrap up Itandje deal
Liverpool.no - Biografi om Itandje
Juan de Acuña

Juan de Acuña, marqués de Casafuerte (født 1658, død 17. mars 1734) var en spansk militæroffiser. Han var visekonge av Ny-Spania fra den 15. oktober 1722 til den 17. mars 1734.


== Referanser ==
Plattling

Plattling er en by i Tyskland i delstaten Bayern med rundt 13 000 innbyggere. Byen ligger i landkreisen Deggendorf ved elven Isar, 9 km sørvest for Deggendorf, like før den munner ut i Donau. 
Byen er kjent for å så sent som i 1993 ha hatt Adolf Hitler og Heinrich Himmler på oversikten over byens æresborgere. [1]

		


== Eksterne lenker ==
Offisielt nettsted 
(en) Plattling – kategori av bilder, video eller lyd på Commons
Baltasar de Zúñiga y Guzmán

Baltasar de Zúñiga y Guzmán, duque de Arión y marqués de Valero (født 1658, død 26. desember 1727) var visekonge av Ny-Spania fra den 16. august 1716 til den 14. oktober 1722.


== Referanser ==
Plauen

Plauen er en by i Tyskland ved elven Weiße Elster i Vogtlandkreis i delstaten Sachsen med rundt 70 000 innbyggere. Byen ligger nær grensen til Bayern og Tsjekkia.


== Historie ==

Byen ble grunnlagt av slavere på 1100-tallet og ble en del av Böhmen i 1327 og av Sachsen i 1466. På 1800-tallet ble Plauen et senter for tekstilproduksjon, særlig blonder. I 1912 nådde Plauen toppen når det gjelder folketall med 128 000 innbyggere.På 1930-tallet ble det første nazimøtet utenfor Bayern holdt i Plauen.Fra 1945 var byen en del av den sovjetiske okkupasjonssonen i Tyskland, og fra 1949 til 1990 hørte den til Øst-Tyskland. I løpet av denne perioden var det en stor sovjetisk okkupasjonsgarnison i byen og de siste årene lå det en offisersskole for DDRs grensestyrker.
Innbyggertallet i byen falt dramatisk etter andre verdenskrig. Plauen var den første byen i tidligere Øst-Tyskland som fikk en McDonald's-restaurant.


== Bilder ==

		
		
		
		


== Referanser ==


== Eksterne lenker ==
Offisielt nettsted 
(en) Plauen – kategori av bilder, video eller lyd på Commons 
(en) Plauen – galleri av bilder, video eller lyd på Commons
Fernando de Alencastre Noroña y Silva

Fernando de Alencastre Noroña y Silva, duque de Linares y marqués de Valdefuentes (trolig født 15. april 1641, død 3. juni 1717) var en spansk militæroffiser. Han var visekonge av Ny-Spania fra den 15. januar 1711 til den 15. august 1716.


== Referanser ==


== Eksterne lenker ==
(en) Fernando de Alencastre – kategori av bilder, video eller lyd på Commons
Francisco Fernández de la Cueva Enríquez

Don Francisco Fernández de la Cueva Enríquez, marqués de Cuéllar, 10º duque de Alburquerque (født 1666, død 23. oktober 1733) var visekonge av Ny-Spania fra den 27. november 1702 til den 14. januar 1711.
Ingeborg Søyland

Ingeborg Løyning Søyland (født 9. juni 1955 ) var ordfører i Forsand kommune i en periode. Hun ble valgt til ordfører i 2003. Hun representerer Senterpartiet.


== Kilder ==
NRK om valget i Forsand.
Juan Ortega y Montañés

Don Juan Ortega y Montañés (født 3. juli 1627, død 16. september 1708) var en romerskkatolsk biskop. Han var biskop i Durango fra 1670 til 1681, i Guatemala fra 1681 til 1684 og i Michoacán fra 1684 til den 24. mars 1700. Etter dette var han erkebiskop av Mexico fra den 21. juni 1700 til den 16. desember 1708. Han har også hatt verv som visekonge av Ny-Spania i to perioder. Første gang fra den 27. februar til den 18. desember 1696. Andre gang fra den 4. november 1701 til den 27. november 1702.


== Referanser ==
South Los Angeles

South Los Angeles, tidligere kjent som South-Central Los Angeles, er en bydel syd i Los Angeles i California i USA. Bydelen grenser i nordvest til Westside Los Angeles og i nordøst til Downtown Los Angeles. Det finnes mange mindre bydeler innenfor grensene til South LA.


== Navneskifte ==
I 2003 skiftet bydelen navn, fra South-Central til bare South Los Angeles. Dette gjorde kommunen for å fjerne det gamle navnet som var synonymt med gjenger, narkotika, drap og kriminalitet. Navneskiftet hjalp ikke like mye som kommunen trodde, innbyggerne i South-Central ville fortsatt snakke om sin bydel og nabolag som South-Central, ikke South Los Angeles. Gateskilt på motorveiene ble byttet ut til skilt med det nye navnet, men restauranter og butikker med bydelens navn på skilt osv. skiftet ikke navn, de ville beholde det gamle navnet. Rapperen Ice Cube omtaler fortsatt sin bydel South Los Angeles som South-Central i sangene sine.


== Gjenger, narkotika og kriminalitet ==
På begynnelsen av 70-tallet ble det dannet gate-gjenger som Crips og Bloods i South Central området. Disse gjengene solgte det narkotiske stoffet crack. Gjengene drev ikke bare med narkotika-handel, de drev også med gjengdrap, ran og store gjeng-kriger mellom afro-amerikanske og latinamerikanske gjenger. Et eksempel er bydelen Compton (blir også regnet som by) som er regnet som den farligste byen i USA. Kriminaliteten i South Central ble spredd ut i resten av USA da filmer som Colors, Boyz N the Hood og Menace II Society ble vist på kino. Filmene skildret forholdet i South Central, med gjenger, drap og kriminalitet.

		


== Kjente personer fra South Los Angeles ==
Danny Elfman (Baldwin Hills)
Ice Cube (South LA)
Ice-T (Crenshaw)
Barry White (Watts)
B-Real (South LA)


== Referanser ==
Y&T

Y&T (Yesterday & Today) er et hardrockband fra California, USA. Bandet ble stiftet i 1974. De spilte på Smuget i Oslo 5. september 2008.


== Medlemmer ==
Dave Meniketti
Phil Kennemore
John Nymann
Mike Vanderhule


== Eksterne lenker ==
(en) Offisielt nettsted 
(en) Y&T – kategori av bilder, video eller lyd på Commons 
(en) Y&T på Apple Music 
(en) Y&T på Discogs 
(en) Y&T på MusicBrainz 
(en) Y&T på Spotify 
(en) Y&T på Songkick 
(en) Y&T på Last.fm 
(en) Y&T på Genius — sangtekster 
(en) Y&T på AllMusic
José Sarmiento y Valladares

Don José Sarmiento y Valladares, conde de Moctezuma y de Tula (født 1643, død 10. september 1708) var visekonge av Ny-Spania fra den 18. desember 1696 til den 3. november 1701.
Han var gift med María Jerónima Moctezuma y Jofre de Loaiza som stammet fra en av de siste aztekiske keiserne. Med henne fikk han to døtre før hun døde, og Sarmiento y Valladares giftet seg på ny. 


== Referanser ==
STANAG

STANAG (akronym: STANdardization AGreement – engelsk for Standardiseringsavtale) er et system iverksatt av NATO for å standardisere forskjellige prosesser, prosedyrer, utstyr etc. i de forskjellige medlemslandenes forsvar. Hvert NATO-land ratifiserer og tar i bruk STANAG i sine militære organisasjoner. Formålet med avtalen er å  bruke en standard for administrasjon og logistikk for å forenkle samarbeidet mellom forskjellige land. En av de første avtalene av denne typen var standardiseringen av 7,62 x 51 mm NATO ammunisjon på 1950-tallet.
STANAG dekker i dag blant annet ammunisjon, våpenmagasiner, kommunikasjonsutstyr, frekvenser og radioprosedyrer, standarder for uttesting av utstyr, operasjonsprosedyrer vedrørende blant annet miljøvern i NATO-ledede militæroperasjoner, kartmerkinger etc, og den totale listen teller litt under 1300 forskjellige avtaler.
Eksempler på STANAG

STANAG 2116: Felles struktur for militære grader på hvers av alliansens medlemsstater.
STANAG 3805: Prosedyrer for Lufttrafikkontroll i krise og krig.
STANAG 4172: Standardiseringen av 5,56 x 45 mm NATO som dagens standard NATO-ammunisjon.
STANAG 4179: Standardiseringen av magasiner til 5,56 x 45 mm NATO-våpen.
STANAG 7141: Standardprosedyrer for miljøvern i NATO-ledede operasjoner.
Gaspar de la Cerda Sandoval Silva y Mendoza

Gaspar de la Cerda Sandoval Silva y Mendoza, 8º Conde de Gelves (født 11. januar 1653, død 12. mars 1697) var visekonge av Ny-Spania fra den 20. november 1688 til den 26. februar 1696.


== Referanser ==
Tomás Antonio de la Cerda y Aragón

Tomás Antonio de la Cerda y Aragón, conde de Paredes y marqués de la Laguna (født 24. desember 1638, død 22. april 1692) var visekonge av Ny-Spania fra den 30. november 1680 til den 30. november 1686.


== Referanser ==
Jason Beardsley

Jason Clive Beardsley (født 12. juli 1989 i Uttoxeter, Staffordshire, England) er en engelsk fotballspiller som har spilt for en engelsk klubb. Han er forsvarsspiller og spiller nå for Derby County i Premier League.


== Biografi ==
Jason Beardsley, som gikk på Derby County sitt fotballakademi, skrev sin første profesjonelle fotballkontrakt, en 2-årskontrakt, for Derby County sommeren 2007. Beardsley spilte en del av treningskampene til Derby før 2007/08-sesongen, blant annet Brian Clough Trophy kampen mot Nottingham Forest den 31. juli 2007. Hans første obligatoriske kamp for the Rams kom 28. august 2007 i en ligacupkamp mot Blackpool. Beardsley startet denne kampen, men i det 61. spilleminutt ble han erstattet av Andy Todd.


== Karriere som spiller ==


== Eksterne lenker ==
(en) Jason Beardsley – Transfermarkt 
(en) Jason Beardsley – Soccerbase.com 
(en) Spillerprofil på hjemmesiden til Derby County
Sportsklubben Trane

Sportsklubben Trane er et fotballag fra Bergen som hører til i Landåsområdet. Elever fra Slettebakken, Nattland og Storetveit er spillere som gjentatte ganger er representert på de forskjellige Trane-lagene. Klubben har hjemmebane på Slettebakken, hvor de også har et klubbhus. A-laget har hjemmebane på Krohnsminde og ligger nå i 6. divisjon. Sportsklubben eier også Tranehytten som ligger i Skitnedalen. Hytten har vært under rehabilitering de senere år og det nærmer seg nå avslutning på arbeidet.
Klubbens motto er «Til fremme av idrett og friluftsliv i sunne form er gjennom samarbeid og kameratskap».
Kjente spillere: 
Bård Finne
Eirik Birkelund
Agami Hando
Knut Walde


== Eksterne lenker ==
Offisielt nettsted 
Bergen byleksikon på nett, om Trane